cyanic-selkie/wikianc huggingface dataset:
সরকারি সৈয়দ হাতেম আলী কলেজ
সরকারি সৈয়দ হাতেম আলী কলেজ বাংলাদেশের বরিশাল শহরে অবস্থিত একটি সরকারি শিক্ষাপ্রতিষ্ঠান। ১৯৬৬ সালে এই কলেজটি প্রতিষ্ঠিত হয় ও ১৯৮৬ সালে একে জাতীয়করণ করা হয়। এই কলেজটি উচ্চ মাধ্যমিক, স্নাতক (পাস) ও স্নাতক (সম্মান) ডিগ্রি প্রদান করে থাকে। এর উচ্চ মাধ্যমিক শিক্ষা কার্যক্রম বরিশাল মাধ্যমিক ও উচ্চ মাধ্যমিক শিক্ষা বোর্ড ও স্নাতক শিক্ষা কার্যক্রম জাতীয় বিশ্ববিদ্যালয় অধিভুক্ত।
ইতিহাস
১৯৬৬ সালে বরিশাল শহরের বিদ্যানুরাগী ব্যক্তিবর্গ, জেলা প্রশাসনসহ সর্বস্তরের জনসাধারণের ঐকান্তিক প্রচেষ্টায় এবং দানবীর সৈয়দ হাতেম আলী সাহেবের আর্থিক সহযোগিতায় ঢাকা-বরিশাল মহাসড়ক সংলগ্ন কলেজটি প্রতিষ্ঠিত হয়। ও হাতেম আলী সাহেবের নামে কলেজটির নামকরণ করা হয়। পরবর্তীতে ১৯৮৬ সালে কলেজটিকে জাতীয়করণ করা হয়৷
পাঠ্যক্রম
সরকারি সৈয়দ হাতেম আলী কলেজে উচ্চমাধ্যমিক, স্নাতক (পাশ), স্নাতক (সম্মান) ও স্নাতকোত্তর শ্রেণি পাঠদান করা হয়। উচ্চ মাধ্যমিক ও ডিগ্রি শ্রেণিতে বিজ্ঞান, মানবিক ও ব্যবসায় শিক্ষা - তিনটি শাখায় শিক্ষার্জনের সুযোগ রয়েছে। উচ্চমাধ্যমিক শ্রেণিতে ২২ টি বিষয়ে পাঠদান করা হয় এবং স্নাতক (সম্মান) শ্রেণিতে ১২ টি বিষয়ে শিক্ষাদান করা হয়।
উচ্চ মাধ্যমিক
এই কলেজে এস,এস,সি, পরীক্ষার ফলাফলের ভিত্তিতে একাদশ শ্রেনীতে বিজ্ঞান, মানবিক ও ব্যবসায় শিক্ষা শাখায় ছাত্রছাত্রীদের ভর্তির সুযোগ দেয়া হয়। উচ্চ মাধ্যমিক পরীক্ষা (এইচ,এস,সি) কার্যক্রম বরিশাল মাধ্যমিক ও উচ্চ মাধ্যমিক শিক্ষা বোর্ড দ্বারা নিয়ন্ত্রিত হয়।
আসাদুল্লাহ আল-গালিব
মুহাম্মাদ আসাদুল্লাহ আল-গালিব (জন্ম ১৫ জানুয়ারি ১৯৪৮) হলেন বাংলাদেশের একজন ইসলামী চিন্তাবিদ, শিক্ষাবিদ, গবেষক ও সমাজ সংস্কারক। তিনি ধর্মীয় সংগঠন আহলেহাদীছ আন্দোলন বাংলাদেশের প্রতিষ্ঠাতা ও আমীর। তিনি মাসিক আত-তাহরীক নামক একটি ইসলামী পত্রিকার প্রধান সম্পাদক এবং কয়েকটি সমাজকল্যাণমূলক সংস্থার পরিচালক। ২০১৬ সালে তিনি রাজশাহী বিশ্ববিদ্যালয়ের আরবী বিভাগ থেকে অধ্যাপক হিসাবে অবসর গ্রহণ করেন। তিনি ধর্মনিরপেক্ষ শিক্ষা ব্যবস্থার বিরোধী। ধর্মনিরপেক্ষ শিক্ষা ব্যবস্থার পরিবর্তে তিনি ধর্ম ও নৈতিকতা সম্বলিত ইসলামী শিক্ষা ব্যবস্থায় বিশ্বাসী।
পারিবারিক পরিচিতি
মুহাম্মাদ আসাদুল্লাহ আল-গালিব সাতক্ষীরা সদর থানার বুলারাটি গ্রামে ১৯৪৮ সালের ১৫ জানুয়ারি জন্মগ্রহণ করেন। তার পিতা মাওলানা আহমাদ আলী (১৮৮৩-১৯৭৬) বাংলাদেশের দক্ষিণাঞ্চলের একজন খ্যাতনামা আহলেহাদীছ আলেম ছিলেন। তার বড় ভাই আব্দুল্লাহিল বাকী ছিলেন মুসলিম লীগের বিশিষ্ট নেতা। যিনি ১৯৪৭ সালে দেশ বিভাগের সময় পাকিস্তান আন্দোলনে গুরুত্বপূর্ণ ভূমিকা পালন করেন । তার বংশ পরিক্রমা- আসাদুল্লাহ আল-গালিব বিন আহমাদ আলী বিন মুনশী যীনাতুল্লাহ বিন আলহাজ্জ যমীরুদ্দীন বিন রফী মাহমূহ বিন আব্দুল হালীম বিন উযির আলী মণ্ডল বিন সৈয়দ নযীর আলী আল-মাগরেবী। তার ঊর্ধ্বতন ৭ম পুরুষ সৈয়দ নাযীর আলী আল-মাগরেবী (রহ.) ইসলাম প্রচারের উদ্দেশ্যে মরক্কো থেকে এদেশে আগমণ করেন এবং পশ্চিমবঙ্গের ২৪ পরগণা জেলাধীন বারাসাত মহকুমায় বিবাহ করে স্থায়ীভাবে বসবাস শুরু করেন। ব্যক্তিগত জীবনে তিনি ৪ সন্তানের জনক। ১৯৭৯ সালে তিনি বিবাহ বন্ধনে আবদ্ধ হন। তার শ্বশুর ছিলেন প্রাক্তন সরকারী কর্মকর্তা (তৎকালীন সার্কেল অফিসার/ উপজেলা নির্বাহী অফিসার) জনাব আকবার আলী (মৃ. ১৯৮৬ইং)। সহধর্মীনী তাহেরুন্নেছা রাজশাহী বিশ্ববিদ্যালয়ের ইসলামের ইতিহাস বিভাগ থেকে স্নাতকোত্তর। তিনি বিশিষ্ট চক্ষু বিশেষজ্ঞ ডা. মাহতাবুদ্দীন (মৃ. ১৯৮০ইং)-এর নাতনী এবং খান বাহাদুর মোবারক আলী (খান বাহাদুর আহছানউল্লাহর ভ্রাতা)-এর প্রোপৌত্রী।
শিক্ষা
তিনি সাতক্ষীরার কাকডাঙ্গা সিনিয়র মাদরাসা থেকে দাখিল, আলিম ও ফাযিল এবং জামালপুরের আরামনগর কামিল মাদরাসা থেকে ১৯৬৯ সালে কামিল পরীক্ষা কৃতিত্বের সাথে প্রথম শ্রেণীতে উত্তীর্ণ হন। তৎকালীন পূর্ব পাকিস্তান মাদরাসা বোর্ডে আলিম ও কামিল পরীক্ষার সম্মিলিত মেধা তালিকায় তার অবস্থান ছিল যথাক্রমে ১৬তম এবং ৫ম। পরবর্তীতে তিনি কলারোয়া সরকারী কলেজ, সাতক্ষীরা থেকে আইএ এবং সরকারী মজিদ মেমোরিয়াল সিটি কলেজ, খুলনা থেকে বিএ পরীক্ষাতেও কৃতিত্বের সাথে উত্তীর্ণ হন। অত:পর ১৯৭৬ সালে তিনি ঢাকা বিশ্ববিদ্যালয়ের আরবী বিভাগ থেকে মাস্টার্স পরীক্ষায় অংশগ্রহণ করে প্রথম শ্রেণীতে প্রথম হন। ১৯৮৪ সালে তিনি ইংল্যাণ্ডে পিএইচডি গবেষণার জন্য ‌কমনওয়েলথ স্কলারশীপ লাভ করেছিলেন, তবে শেষ পর্যন্ত গমন করেননি। ১৯৯২ সালে তিনি রাজশাহী বিশ্ববিদ্যালয় থেকে পিএইচডি ডিগ্রি লাভ করেন। মাতৃভাষা বাংলাসহ আরবী, ইংরেজি, উর্দূ এবং ফার্সী ভাষায় তার দক্ষতা রয়েছে।
পেশাজীবন
১৯৮০ সালের ২৫ সেপ্টেম্বর তিনি ঢাকা বিশ্ববিদ্যালয়ের আধুনিক ভাষা ইনস্টিটিউটে খণ্ডকালীন প্রভাষক হিসাবে যোগদান করেন। অত:পর একই বছরের ১০ ডিসেম্বর রাজশাহী বিশ্ববিদ্যালয়ের ‌'আরবী ও ইসলামী শিক্ষা' বিভাগের লেকচারার হিসাবে যোগদান করেন। অতঃপর ২০১৬ সালে একই বিশ্ববিদ্যালয়ের আরবী বিভাগ থেকে তিনি অবসর গ্রহণ করেন। পেশাগত কাজে ও বিভিন্ন আন্তর্জাতিক সেমিনারে অংশগ্রহণের জন্য তিনি ভারত, পাকিস্তান, নেপাল, শ্রীলঙ্কা, সৌদি আরব, কুয়েত ও সংযুক্ত আরব আমিরাত ভ্রমণ করেছেন। ২০০০ সনে তিনি সঊদী সরকারের রাজকীয় মেহমান হিসাবে হজ্জব্রত পালন করেন।
প্রকাশিত গ্রন্থসমূহ
তিনি ধর্ম, রাজনীতি, অর্থনীতি, রাষ্ট্রনীতি, সাহিত্য প্রভৃতি বিষয়ে নিয়মিত লেখালেখি করেন। মাসিক আত-তাহরীক পত্রিকায় নিয়মিত সম্পাদকীয়, দরসে কুরআন, দরসে হাদিস, বিভিন্ন প্রবন্ধ লেখা ছাড়াও জাতীয় ও আন্তর্জাতিক পত্রিকায় তার প্রকাশিত প্রবন্ধ-নিবন্ধের সংখ্যা প্রায় ৫ শতাধিক। এছাড়াও তিনি বেশ কয়েকটি এমফিল, পিএইচডিসহ একাডেমিক গবেষণাকর্মসমূহ তত্ত্বাবধান ও নিরীক্ষণ এবং গবেষণা জার্নাল সম্পাদনার দায়িত্ব পালন করেছেন। ইতোমধ্যে তার রচিত ও অনুদিত প্রায় অর্ধশতাধিক গ্রন্থ ও পুস্তিকা প্রকাশিত হয়েছে।
সমাজ সংস্কার
৫০ ও ৬০-এর দশকে এ দেশে আহলেহাদীছ আন্দোলনের নেতা আল্লামা আব্দুল্লাহেল কাফী আল-কোরায়শী সামাজিক ও সাংগঠনিক আন্দোলন শুরু করেছিলেন, সে আন্দোলনকে আরো সুপ্রতিজ্ঞ ও সুসংহত করে তুলেছেন মুহাম্মাদ আসাদুল্লাহ আল-গালিব। গোষ্ঠীগত গণ্ডির ঊর্ধ্বে উঠে তিনি আহলেহাদীছকে একটি ব্যাপকভিত্তিক ধর্মীয় ও সামাজিক আন্দোলনে রূপদানের প্রচেষ্টা চালিয়েছেন বলা হয়। তার মতে, মানবরচিত যাবতীয় মতবাদ পরিত্যাগ করে একমাত্র অহির বিধানের প্রতি নি:শর্ত আত্মসমর্পণের মধ্যেই মানুষের ইহকালীন মঙ্গল ও পরকালীন মুক্তি নিহিত। যা তিনি শ্লোগান আকারে তার বিভিন্ন গ্রন্থে উল্লেখ করেছেন, "সকল বিধান বাতিল কর, অহির বিধান কায়েম কর"। তিনি মনে, ধর্মীয় অনুশাসন ছাড়া কেবল শাসন ক্ষমতা ও শাস্তির ভয় দেখিয়ে সমাজ থেকে দুর্নীতি, সুদ, ঘুষ, খুন, ধর্ষণ, নারীর প্রতি সহিংসতা, অশ্লীলতা, মাদক এবং ক্রমবর্ধমান অন্যান্য সামাজিক অনাচার বন্ধ করা সম্ভব নয়। এজন্য তিনি শিক্ষার প্রতিটি স্তরে ইসলামী শিক্ষার প্রচার-প্রসার ও বাধ্যতামূলক করা অপরিহার্য মনে করেন। তিনি পূর্বর্তী আলেমদের তাক্বলীদের বিরোধিতা করেন এবং ইজতিহাদের নামে প্রচলিত কুরআন ও হাদীস বিরোধী ফতোয়া সমাজ থেকে বাদ দিতে চান। তিনি মনে করেন, রাষ্ট্র ও সমাজে ইসলাম প্রতিষ্ঠার জন্য প্রচলিত গণতন্ত্র এবং জঙ্গীবাদ পরিত্যাজ্য; বরং মানুষের আক্বীদা-আমলের সংস্কারের মাধ্যমে সমাজের সার্বিক সংস্কার সাধনকে তার লক্ষ্য হিসেবে উল্লেখ করেন। এ লক্ষ্য বাস্তবায়নে "ইমারত ও বায়‌আত" ভিত্তিক সংঘবদ্ধ আন্দোলনকে তিনি বর্তমান যুগের প্রেক্ষাপটে আবশ্যক মনে করেন।
কারাবরণ
২০০৫ সালের ২২ ফেব্রুয়ারি তিনি জঙ্গীবাদের অভিযোগে গ্রেফতার হন। একই দিনে ১০টি মামলায় তাকে গ্রেফতার দেখানো হয়। তিনি তার বিরুদ্ধে সকল অভিযোগ অস্বীকার করেন এবং রাজনৈতিক উদ্দেশ্য প্রণোদিত বলে দাবী করেন। দীর্ঘ সাড়ে তিন বছর কারাভোগের পর অবশেষে ২০০৮ সালের ২৮ আগস্ট তিনি মুক্তিলাভ করেন। পরবর্তীতে সকল মামলায় তিনি বেকসুর খালাসপ্রাপ্ত হন।
মতাদর্শ
তিনি মাযহাবে বিশ্বাসী না
সন্ত্রাস ও জঙ্গিবাদ
ইসলামী রাষ্ট্র প্রতিষ্ঠার নামে যারা কবীরা গোনাহগার মুসলমানকে ‘কাফের’ বলে এবং তাদের রক্ত হালাল গণ্য করে বিভিন্ন দেশের মুসলিম সরকার ও সাধারণ মানুষের বিরুদ্ধে সশস্ত্র তৎপরতা চালায় তাদেরকে তিনি চরমপন্থী আক্বীদায় বিশ্বাসী হিসেবে মনে করেন । এছাড়াও তিনি জিহাদের নামে আত্মঘাতী হামলা জায়েয মনে করেন না। তিনি বাংলাদেশসহ বিশ্বব্যাপী জঙ্গিবাদের উত্থানকে ইসলামের বিরুদ্ধে বিদেশী আধিপত্যবাদীদের চক্রান্ত ও তাদের অস্ত্র ব্যবসার হাতিয়ার হিসেবে সাব্যস্ত করেন।
আহমদীয়া সম্প্রদায়
ইসলামের নবী মুহাম্মাদ (স) কে সর্বশেষ  নবী ও রাসুল হিসেবে স্বীকার না করায় তিনি আহমদীয়া সম্প্রদায় তথা কাদিয়ানী সম্প্রদায়কে মুসলিম হিসেবে স্বীকার করেন না। তিনি তাদেরকে অমুসলিম ঘোষণার দাবী করে আসছেন। তার মতে, আহমদীয়া সম্প্রদায় মুসলমানদের ঈমান বিধ্বংসী কার্যক্রমে জড়িত। তবে তিনি তাদেরকে অমুসলিম সংখ্যালঘু হিসেবে অন্যদের ন্যায় বাংলাদেশে বসবাস করতে দেওয়ার পক্ষপাতী।
বনশ্রী
বনশ্রী হচ্ছে একটি আবাসিক এলাকা। এটি রামপুরা থানার মধ্যে অবস্থিত। এই পুরো এলাকাটিকে ইস্টার্ন হাউজিং লিঃ নির্মাণ করেছে। "বনশ্রী" শব্দের অর্থ হচ্ছে "বন-এর সৌন্দর্য"।
অবস্থান
এলাকাটি নির্মাণ হয়েছিল একান্তই আবাসিক এলাকা হিসাবে। এটি রামপুরার বাংলাদেশ টেলিভিশন সেন্টারের নিকটেই অবস্থিত। বনশ্রী আবাসিক এলাকার পাশেই রয়েছে জহুরুল ইসলাম সিটি (আফতাব নগর), শুধু মাত্র বনশ্রীর খাল এই দুটি এলাকাকে আলাদা করেছে। পুরো বনশ্রীতে নয়টি ব্লক রয়েছে।
ইতিহাস
বনশ্রী নির্মাণের আগে এটি ছিল শুধুমাত্র একটি বিল, যেখানে শীতকালে ধান চাষ করা হোত। কিন্তু কয়েক বছরের মধ্যেই কয়েক হাজার ঘর-বাড়ি নির্মিত হয়েছে। এখন হাতিরঝিল এই এলাকাকে গুলশান ও ধানমন্ডির সাথে যুক্ত করেছে।
সুযোগ-সুবিধা
এই এলাকার অধিকাংশ মানুষ ধনী ও মধ্যবিত্ত শ্রেণীভুক্ত। এখানে মসজিদ, মাদরাসা, স্কুল, ব্যাংক, এটি-এম বুথ, হাসপাতাল, রেষ্টুরেন্ট সহ উন্নত মানের বসবাসের জন্য যা দরকার সবই আছে।
পরিবহন ব্যবস্থা
বনশ্রীতে অনেক যানবাহনের ব্যবস্থা রয়েছে। কয়েকটি বাস রয়েছে যেগুলো বনশ্রীর মানুষদের ঢাকা-শহরের বেশকিছু প্রধান জায়গায় যাওয়া একান্তই সহজ করে দেয়। যানবাহনগুলোর মধ্যে উল্লেখযোগ্য হলো- রবরব পরিবহন, আলিফ পরিবহন, অছিম পরিবহন, রাজধানী পরিবহন, স্বাধীন পরিবহন, আসমানী পরিবহন, রমজান পরিবহন ইত্যাদি ।
বনশ্রী কল্যাণ সমিতি
বর্তমানে পুরো বনশ্রীকে চালনা করে বনশ্রী কল্যাণ সমিতি, যা বনশ্রীতে বসবাসকারীদের সরাসরি ভোটে নির্বাচিত সদস্যদের দ্বারা গঠিত।
সানডে সান
দ্য সানডে সান উত্তর-পূর্ব ইংল্যান্ড, কামব্রিয়া এবং স্কটিশ সীমান্তের একটি আঞ্চলিক পত্রিকা, যা রিচ পিএলসি দ্বারা নিউক্যাসল আপন টাইনে প্রকাশিত। ১৯১৯ সালের ৩১ আগস্টে দ্য সানডে সান  হিসাবে প্রথম প্রকাশিত হয়েছিল, নামটি পরিবর্তন করে সানডে সান  হয় ১৯৫৪ থেকে ১৯৬৭ সালের মধ্যে।
এটি সাপ্তাহিক সংবাদপত্র ইভেনিং ক্রনিকল এবং দ্য জার্নালের ভগিনী সংবাদতপত্র। এটা জাতীয় সংবাদপত্র দ্য সানডের সাথে সম্পর্কহীন।
২০০২ সালে মালিক এনসিজে -এর বিরুদ্ধে জিমি নেইল সফল মামলা করে, আউফ ওয়াইডারসেহেন, পেটের তৃতীয় সিরিজ চিত্রগ্রহণের সময় এই অভিনেতার আচরণ সংক্রান্ত সংবাদ প্রকাশের অভিযোগে।
অক্টোবর ২০১৩ সাল থেকে ক্রনিকল, জার্নাল এবং সানডে সান নিউক্যাসল ইউনাইটেড এফসি থেকে নিষিদ্ধ করা হয়, কেননা অনুরাগীদের প্রতিবাদ মিছিলের প্রতিবেদন এসব কাগজে ফলাও করে প্রকাশ করা হয়েছিল।
গড়গ্রাম দুর্গ
গড়গ্রাম দুর্গ বাংলাদেশের রংপুর বিভাগ অবস্থিত একটি প্রাচীন স্থাপনা। এটি মূলত ঠাকুরগাঁও জেলার রানীশংকৈল উপজেলায় অবস্থিত।
অবস্থান
রানীশংকৈল উপজেলার প্রায় তের মাইল উত্তরে নেকমরদের মাজার। সেখান থেকে প্রায় দেড় থেকে দুই কিলোমিটার উত্তরে যে প্রাচীন স্থানটি আছে সেটির নাম গড়গ্রাম।
বিবরণ
দুর্গটির বাইরে ১৫ মিটার পরিখা আছে। দুর্গের প্রাচীরগুলো মাটির তৈরি। এর আয়তন দৈর্ঘ্যে প্রায় ৪৫০ মিটার এবং প্রস্থ ৩৪০ মিটার। দুর্গটি দেখতে ছোট হলেও এটি বিচিত্র ধরনের। দুর্গটির ভেতরে আরেকটি ছোট দুর্গ ছিল যার অস্তিত্ব এখনো বোঝা যায়। দুর্গের বাইরে কাছে উত্তর দিকে ইট পাথর ও বিভিন্ন প্রত্নবস্ত্ততে পূর্ণ একটি ঢিবি ছিল, সেটা মূলত ইমারতের অস্তিত্ব দেখে বোঝা যায়। দুর্গে মসৃণ কালো পাথর পাওয়া গিয়েছে।
আরো পড়ুন
বাংলাদেশের প্রত্নতাত্ত্বিক স্থানের তালিকা
শেখ ওবায়েদ বিন থানি হাউজ
শেখ ওবায়েদ বিন থানি হাউস হল একটি ঐতিহাসিক ভবন এবং শেখ ওবায়েদ বিন থানির সাবেক বাসভবন, যা সংযুক্ত আরব আমিরাতের দুবাইতে অবস্থিত।
বাড়িটি ১৯১৬ সালে সমুদ্রের পাথর, জিপসাম এবং কাদা দিয়ে তৈরি করা হয়েছিল। এটি এখন একটি জাদুঘর। বাড়িটি শেখ সাইদ আল মাকতুম হাউসের কাছে আল শিন্দাঘা এলাকায় অবস্থিত।
যুক্তিফুল
যুক্তি ফুল বা তিতাকুঞ্জ লতা (বৈজ্ঞানিক নাম: Marsdenia volubilis) (হিন্দিতে - অকড় বেল, অসমে-হেমজিরন্তি লতা, সংস্কৃতে - বহুপর্ণী বা বহুবল্লী) হল অ্যাপোসাইনাম পরিবারের একপ্রকার সপুষ্পক লতাগুল্ম জাতীয় উদ্ভিদ। দক্ষিণ-পূর্ব এশিয়া মহাদেশের নাতিশীতোষ্ণ অঞ্চলে বিশেষকরে ভারত,বাংলাদেশ ও চিনদেশে জন্মায় গাছটি। তবে উদ্ভিদটির আদি নিবাস ভারতবর্ষই।
আঞ্চলিক নাম
বাংলায় এই লতাগুল্মটিকে যুক্তি ফুল বলা হয়। তবে সাধারণভাবে ইংরেজিতে Sneeze Wort, cotton milk plant,Green milkweed climber বা Green wax flower নামে বলা হলেও দেশের বিভিন্ন প্রান্তে বিভিন্ন নামে পরিচিত।
বিবরণ
তিতাকুঞ্জ লতা বা যুক্তিফুলের গাছটি শক্ত লম্বা লতানো প্রকৃতির। এটি প্রধানত কোন অবলম্বনকে কেন্দ্র করে বেড়ে ওঠে। গাছের পাতা ৩-৬ ইঞ্চি লম্বা ও ২-৪ ইঞ্চি চওড়া হয়ে থাকে। মার্চ-এপ্রিল (চৈত্র-বৈশাখ) মাসে হালকা সবুজ রঙের থোকা থোকা সুন্দর ফুল ফোটে গাছটির। ফুলটি স্বাদ ও ঔষধি গুণে ভরপুর। স্বাদ অল্প তিক্ত হওয়ায় অনেকে ফুলটিকে আবার "তিতা কুঙ্গা"ও বলে থাকেন।
শাহ চখা
স্বভাব
শাহ চখা সাধারণত জোড়ায় জোড়ায় থাকে। তবে প্রজনন মৌসুমের শেষে আর পরিযায়নকালে এরা ছোট বা বিশাল দলে একসঙ্গে ঘুরে বেড়ায়। প্রজনন মৌসুমের শেষে প্রায় এক মাস (২৫-৩১ দিন) যাবৎ এরা উড়তে পারে না, এসময়টায় এরা সমস্ত পালক পরিবর্তন করে। এ সময় প্রতি দলে এদের সংখ্যা এক লাখ বা তার বেশি হয়। এরা সাধারণত উপকূলের কাদামাঠ, নতুন জেগে ওঠা বালুচর, মিঠাপানি ও লোনাপানির হ্রদ, হাওর, মোহনা এবং বড় নদ-নদীতে ঘুরে বেড়ায়। কাদাপানিতে ঠোঁট ডুবিয়ে অথবা অগভীর জলে মাথা ডুবিয়ে এরা খাবার খোঁজে। শাহ চখা সর্বভূক,এদের খাদ্যতালিকায় রয়েছে লোনাপানির শামুক, চিংড়ি ও কাঁকড়াজাতীয় প্রাণী (ক্রাস্টাশিয়ানস), ছোট মাছ, পোকামাকড়, কেঁচো, কচি ঘাস, শৈবাল, জলজ উদ্ভিদের বীজ, পাতা, শস্যদানা ইত্যাদি। এরা প্রধানত নিশাচর। চখা পরিষ্কার গলায় শিস দেয়, চখি খুব দ্রুত ডাকে: গ্যাগ-অ্যাগ-অ্যাগ-অ্যাগ। বেশিরভাগ সময়ে উড়তে উড়তে ডাকে। thumb
পিপলি
পিপলি (Pipili) ভারতের ওড়িশা রাজ্যের পুরি জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৫ মিটার (৮২ ফুট)।
জনসংখ্যার উপাত্ত
থাম্ব|পিপলির হাতের কাজের দোকান|left ভারতের ২০০১ সালের আদমশুমারি অনুসারে পিপলি শহরের জনসংখ্যা হল ১৪,২৬৩ জন। এর মধ্যে পুরুষ ৫১% এবং নারী ৪৯%।
এই শহরের জনসংখ্যার ১২% হল ৬ বছর বা তার কম বয়সী।
হেয়ারফোর্ড টাইমস
দ্য হেয়ারফোর্ড টাইমস হ'ল ইংল্যান্ডের হেয়ারফোর্ডে প্রতি বৃহস্পতিবার প্রকাশিত একটি সাপ্তাহিক ট্যাবলয়েড পত্রিকা। এর অফিস হোমার রোডে। সম্পাদক হলেন জন উইলসন। সংবাদপত্রটি হেয়ারফোর্ডশায়ার কাউন্টির ঘটনার পাশাপাশি ওরচেস্টারশায়ার উপকণ্ঠের কিছু ঘটনা কভার করে।
ডেভিড (মাইকেলেঞ্জেলো)
ডেভিড (ইংরেজি ভাষায়: David) হল ইতালীয় শিল্পী মাইকেলেঞ্জেলো দ্বারা ১৫০১ এবং ১৫০৪ এর মধ্যে নির্মিত, একটি রেনেসাঁ ভাস্কর্যের শিল্পকর্ম। এটি ৫.১৭-মিটার (১৭.0 ফুট) একটি মার্বেলের খাড়া পুরুষ নগ্ন মূর্তি। বাম হাত বুকের কাছে এবং ডান হাতে মার্বেল পাথর, চুল কোকরানো এবং দৃষ্টি উপরের দিকে। মূর্তিটি প্রতিনিধিত্ব করছে বাইবেলের নায়ক ডেভিডকে, যেটি ফ্লোরেন্সের শিল্পকলায় বিশেষ সুবিধাপ্রাপ্ত বিষয় ।
হেয়ারফোর্ড টাইমস
চার্লস অ্যান্টনি দ্বারা পত্রিকাটি ব্রডশিট হিসাবে ১৮৩২ সালে প্রতিষ্ঠিত হয়েছিল এবং সম্প্রতি অবধি দুটি পৃথক সংস্করণ, উত্তর কাউন্টি সংস্করণ এবং সিটি ও দক্ষিণ সংস্করণে প্রকাশিত হয়েছিল।
সংবাদপত্রটির মালিকানা নিউজকোয়েস্ট মিডিয়া গ্রুপের।
কাঞ্জি (খাদ্য)
কাঞ্জি (କାଞ୍ଜି) হল ভারতের ওড়িশা রাজ্যে ঐতিহ্যগতভাবে প্রস্তুত ভাতের ফেন দিয়ে তৈরি একটি খাবার। এটি কীভাবে তৈরি করা হয় তার উপর নির্ভর করে, এটি পরিজ, স্যুপ বা তরকারি হিসাবে খাওয়া হয়। এটি ছাপান্ন ভোগের মধ্যে একটি (৫৬টি খাদ্য সামগ্রী যা মহাপ্রসাদ নামেও পরিচিত), যেটি দিনের শেষ খাবারের অংশ হিসাবে পুরীর জগন্নাথকে অর্পণ করা হয় ("বাদাউ সিংহারা ভোগ" নামে পরিচিত)। কাঞ্জি আনলা ওশা এই ওড়িয়া উৎসব চলাকালীন, দেবী সাথীকে কাঞ্জি নিবেদন করা হয়।
বৈচিত্র
ওড়িশার বিভিন্ন অংশে অনেক ধরনের কাঞ্জি প্রস্তুত করা হয়।
দই কাঞ্জি
দই কাঞ্জির দুটি বৈচিত্র রয়েছে। একটিতে, ভাত এর প্রধান উপাদান হিসাবে ব্যবহার করা হয় এবং অন্যটিতে বেসন বা চালের আটা ব্যবহার করা হয়।
১) ভাত ব্যবহার করে দই কাঞ্জি: একটি কড়াইতে (କଡ଼େଇ রান্নার পাত্র) চাল রান্না করা হয়, সঙ্গে দেওয়া হয় হলুদ গুঁড়ো এবং স্বাদ অনুযায়ী লবণ। চাল বেশি সেদ্ধ হতে দেওয়া হয় যাতে এটি বেশ নরম হয়ে যায় এবং তারপরে এতে দই যোগ করা হয়। কিছু সময়ের জন্য রান্না করার পরে এটিকে আগুন থেকে সরানো হয় এবং ফোড়ন (ଛୁଙ୍କ) দিয়ে ভালো করে মেশানো হয়। কিছু সর্ষের তেল গরম করে তাতে পাঁচ ফোড়ন, আদা ও রসুন কুচি, শুকনো লঙ্কা, কারি পাতা, হিং (ঐচ্ছিক) যোগ করে এবং কিছুক্ষণ ভেজে ফোড়ন প্রস্তুত করা হয়। দই কাঞ্জি সাধারণত ভাতের সাথে পরিবেশন করা হয় বা একটি প্রধান খাবার হিসাবে খাওয়া যেতে পারে।
২) বেসন ব্যবহার করে দই কাঞ্জি (ବେସନ) এই খাবারটি তৈরি করতে, দই ও জলের সাথে বেসন বা চালের আটা মেশানো হয় এবং ফোটানো হয়। স্বাদ অনুযায়ী লবণ ও হলুদ গুঁড়ো যোগ করা হয় এবং রান্না হয়ে গেলে আগুন থেকে সরানো হয়। তারপর এতে ফোড়ন দেওয়া হয়।
পরিবা (সবজি) কাঞ্জি
কাঁচা কাটা শাক সবজি যেমন মূলা, চালকুমড়া, ঢেঁড়শ, কুমড়া, সজনে ডাঁটা এবং বেগুন একটি কড়াইতে জলের মধ্যে দেওয়া হয়। স্থানীয়ভাবে জন্মানো অন্য যে কোনো শাকও ব্যবহার করা যেতে পারে। হলুদ গুঁড়ো, আদা এবং লবণ যোগ করা হয় এবং শাক সবজি সেদ্ধ না হওয়া পর্যন্ত ফোটানো হয়। একটি আলাদা বাটিতে, দই এবং বেসন বা চালের আটা জলের সাথে মেশানো হয় এবং ফুটন্ত শাক সবজিতে যোগ করা হয়। রান্না হয়ে গেলে তা আঁচ থেকে সরানো হয় এবং ফোড়ন (ଛୁଙ୍କ) দিয়ে ভালো করে মেশানো হয়। পরিবা কাঞ্জি ভাতের সাথে পরিবেশন করা হয়। এটি আম্বিলা (ଆମ୍ବିଳ) বা শুধুই কাঞ্জি নামেও পরিচিত, এই খাবারটি পশ্চিম এবং দক্ষিণ ওড়িশায় বেশ জনপ্রিয়।
তোরানি (রান্না করা ভাতের ফেন বা পখাল) কাঞ্জি
এই খাবারটি তৈরির প্রধান উপাদান হল তোরানি (ତୋରାଣି) "পেজা তোরানি" (ପେଜ ତୋରାଣି) নামেও পরিচিত, যেটি হল চাল সিদ্ধ করার পর বের করে নেওয়া ভাতের ফেন। বার করে নেওয়া ফেন সাধারণত গাঁজন করার জন্য কয়েক দিনের জন্য রেখে দেওয়া হয় যতক্ষণ না এটি টক স্বাদ তৈরি করে। ঐচ্ছিকভাবে আমসির (শুকনো করা আম) একটি টুকরো (ଆମ୍ବୁଲ) এতে দেওয়া যেতে পারে। গাঁজন প্রক্রিয়া চলাকালীন, প্রতিদিন তাজা ফেন আগের ফেনের সাথে যোগ করা হয়। যখনি এটি থেকে টক গন্ধ বার হতে শুরু করে, বোঝা যায় তোরানি কাঞ্জি তৈরি করার জন্য এটি প্রস্তুত হয়ে গেছে। কাঞ্জি তৈরি করতে, শাক সবজি যেমন কুমড়ো, মূলা, সজনে ডাঁটা, শিম, তেলাকুচা, ঢেঁড়শ, চালকুমড়া বা স্থানীয়ভাবে উৎপাদিত যেকোনো শাকসবজি কেটে কাঞ্জিতে কিছু জল দিয়ে সেদ্ধ করা হয়। হলুদ গুঁড়ো এবং স্বাদ অনুযায়ী লবণ যোগ করা হয়। ঐচ্ছিকভাবে ১-২ টুকরো আমসি (আচারযুক্ত সবুজ আম) যোগ করা যেতে পারে এটি টক করতে, যদি ভাতের ফেন যথেষ্ট টক না হয়। সব শাক সবজি সিদ্ধ হয়ে গেলে এবং কাঞ্জি ঘন হয়ে গেলে, এটি আগুন থেকে সরানো হয় এবং ফোড়ন যোগ করা হয়। ফোড়ন তৈরি করার জন্য, সর্ষের তেল গরম করে তাতে পাঁচ ফোড়ন, কারি পাতা, আদা, শুকনো লঙ্কা যোগ করা হয় এবং কিছু সময়ের জন্য এটি ভাজা হয়। রঙ পরিবর্তন শুরু হলে তাপ থেকে সরানো হয়। কাঞ্জির এই বৈচিত্রটি দক্ষিণ ওড়িশাতে বিশেষভাবে জনপ্রিয়।
কাঞ্জি আনলা ওশা চলাকালীন (যা অক্টোবর বা নভেম্বর মাসে পড়ে), তোরানি কাঞ্জি দেবী সাথীকে (ଷଠି) নিবেদন করা হয়, সঙ্গে থাকে শুঁটকি মাছ এবং আমলকী, মূলা শাক, পুঁই শাক এবং অন্যান্য পূজা সামগ্রী। কৃষকেরা তাদের ক্ষেতের জমিতে ভাল ফসলের জন্য কাঞ্জি প্রদান করে।
শাগ/পত্র (সবুজ) কাঞ্জি
যখন শাক (ଶାଗ) যোগ করে তোরানি কাঞ্জি তৈরি করা হয়, তাকে বলে শাগ বা পত্র কাঞ্জি। সাধারণত স্থানীয়ভাবে পাওয়া শাক যেমন সজনে (ସଜନା ଶାଗ) পাতা বা ছোট পেঁয়াজ পাতা (ଗନ୍ଧନା) বা অমরনাথ (କୋସଳା) বা গোঙ্গুরা (ଗୋର୍କୁରା) এতে দেওয়া হয়। যদিও উপরের রান্নাগুলি সাধারণত ওড়িশা জুড়ে প্রস্তুত করা হয়, কাঞ্জির আরও অনেক আঞ্চলিক বৈচিত্রও রয়েছে, যেমন চিংড়ি (ଚିଙ୍ଗୁଡି) কাঞ্জি, কাঁকড়া (କଙ୍କଡା) কাঞ্জি, শুঁটকি মাছ (ଶୁଖୁଆ কাঞ্জি।
স্বাস্থ্য উপকারিতা
কাঞ্জি গ্রীষ্মকালে শরীর শীতল করে, হজমশক্তি বাড়ায় এবং খুবই পুষ্টিকর।
আল মাতাম্মাহ জেলা
আল মাতাম্মাহ জেলা হল ইয়েমেনের আল জাফ গভর্নরেটের একটি জেলা । ২০০৩ সালের হিসাবে এ জেলার জনসংখ্যা ২৮৯৩৫ জন।
আমি তপু
আমি তপু বইটি বাংলাদেশি কথাসাহিত্যিক ও বিজ্ঞান কল্পকাহিনী লেখক মুহম্মদ জাফর ইকবালের কিশোর উপন্যাস। বইটি প্রথম প্রকাশিত হয় ২০০৫ সালের অমর একুশে গ্রন্থমেলায় পার্ল পাবলিকেশন্স থেকে। বইটর প্রচ্ছদ অঙ্কন করেছেন ধ্রুব এষ। যুক্তরাজ্যে বইটির পরিবেশক হলো সঙ্গীতা লিমিটেড।
আমি তপু বইটি নিঃসঙ্গ এক কিশোরের লড়াই করে, অনেক প্রতিকূলতার বিপক্ষে যেয়ে বেঁচে থাকার ইতিহাস, স্বপ্ন দেখার ইতিহাস।
কাহিনী সংক্ষেপ
তের বছরের কিশোর তপু উপন্যাসের নাম ও প্রধান চরিত্র। তপু অষ্টম শ্রেণির ছাত্র। মাত্র দশ বছর বয়সে সে তার বাবাকে হারায় এক সড়ক দুর্ঘটনায়। বাবার মৃত্যুর শোক তপুর মা সহ্য করতে পারেন না। তিনি এই দুর্ঘটনার জন্য তপুকেই দায়ী করেন। এতে তপুর পারিবারিক জীবন দুঃস্বপ্নের মতো হয়ে যায়। তার মা তাকে সহ্য করতে পারেন না, আপনজনেরা দূরে সরে যায়, তার আচরণে ব্যাপক নেতিবাচক পরিবর্তন আসে। এতে তার বন্ধুরাও তাকে ছেড়ে চলে যায়।দেখতে দেখতে তপু একদম একা হয়ে যায়।
তপু একসময় ঠিক করে সে বাসা থেকে পালিয়ে যাবে। কিন্তু তার আগে সে শেষবারের মত স্কুলে যায় যেখানে তার সাথে প্রিয়াংকার পরিচয় হয়।প্রিয়াংকা তপুর ক্লাসে নতুন ভর্তি হয়।সে অত্যন্ত বুদ্ধিমতী, হাসিখুশি, সহজ সরল, বন্ধুবৎসল একটা মেয়ে। তার মা মারা গেছেন।বাবার জীবন হুইলচেয়ারে বন্দি। অন্যকে আনন্দ দিয়ে প্রিয়াংকা নিজের আনন্দ খুঁজে নেয়। প্রিয়াংকার প্রথম ক্লাসে তার সাথে তপুর হালকা কথাকাটাকাটি হয়। কিন্তু প্রিয়াংকা যেন সেটাকে পাত্তাই দেয় না। প্রথম পিরিয়ডে বাংলার শিক্ষক তোফাজ্জল হোসেন সরকার স্যার এসে ছেলে মেয়েদের একসাথে বসা নিয়ে বকাবকি করেন এবং এরপর হিন্দু শিক্ষার্থীদের পেটাতে শুরু করেন। যা দেখে প্রিয়াংকা প্রতিবাদ করে ওঠে। স্যার যখন প্রিয়াংকাকে মারতে যাচ্ছিলেন তখন তপু কঠোর ভাষাতে প্রতিবাদ করে ওঠে। তার লাল চোখ আর কথাবার্তার ধরন দেখে স্যার ভয় পেয়ে প্রিয়াংকাকে ছেড়ে দেন।
তোফাজ্জল স্যার স্কুলের প্রিন্সিপাল ম্যাডামের কাছে প্রিয়াংকা আর তপুর নালিশ দিলে তিনি তাদের অফিসে ডেকে পাঠান। সেখানে তপু বলে যে তোফাজ্জল স্যার ক্লাসে কখনো রবীন্দ্রনাথের কবিতা পড়ান না, মুক্তিযুদ্ধ নিয়ে টিটকারি মারেন, হিন্দু ছাত্রদের পেটান। এ কথা শুনে প্রিন্সিপাল ম্যাডাম গম্ভীর হয়ে যান এবং তপু ও প্রিয়াংকাকে তাদের ক্লাসে যেতে বলেন।
এরই মধ্যে তপুর সাথে রান্নাঘরের নেংটি ইঁদুরের সখ্য গড়ে উঠে। সে অবাক হয়ে খেয়াল করে সে খুব ভালো অঙ্ক করতে পারে। জটিল অঙ্ক করতে তার বেশি ভালো লাগে। কিন্তু ক্লাসের শিক্ষক খাতা দেখে ভাবেন তপু নকল করেছে।একমাত্র প্রিয়াংকা তপুর অঙ্ক করার প্রতিভা খেয়াল করে।
এরপরের এক ক্লাসে প্রিন্সিপাল ম্যাডাম আসেন।তিনি তপুদের রবীন্দ্রনাথ ঠাকুরের "এক গাঁয়ে" কবিতাটি আবৃত্তি করে শোনান। তাদের তাঁর মুক্তিযোদ্ধা ভাইয়ের শহিদ হওয়ার গল্প শোনান।
সেই রাত্রে তপু রান্নাঘরে বসে পড়াশোনার চেষ্টা করতে থাকে। এমন সময় তার কলমের কালি ফুরিয়ে যায়। কলম আনতে সে চুপিসারে তার ভাইয়ের ঘরে গেলে তপুর মা তাকে চোর মনে করে খুব মারেন। প্রচণ্ড মার খেয়ে তপুর জ্বর চলে আসে এবং সে কয়েকদিন পর বাসা থেকে পালিয়ে যায়।
তপু বাসা থেকে পালিয়ে ট্রেনের ছাদে উঠে বসলে দেখতে পায় প্রিয়াংকা দৌড়ে তার কাছে আসছে আর চিৎকার করছে।তপু কিছু বুঝতে না পেরে চলন্ত ট্রেন থেকে লাফ দেয়।প্রিয়াংকা তাকে জানায় সে তপুর বাসাতে গিয়েছিল একটা অঙ্কের বই উপহার দিতে। সেখানে কাজের লোক দুলি খালার কাছ থেকে সে সব জানতে পারে।প্রিয়াংকা তপুকে বলে সে তপুর সবচেয়ে কাছের বন্ধু হবে, সহায় হবে। তপু আবার স্বপ্ন দেখার সাহস খুঁজে পায়।
প্রিয়াংকা উৎসাহ, অনুপ্রেরণায় তপুর মাঝে নতুন শক্তি ফিরে আসে। সে নিজেকে পরিবর্তন করতে চায়, নতুন ভাবে পড়াশোনা করতে শুরু করে।এরই মাঝে খবর আসে জাতীয় গণিত প্রতিযোগিতা অনুষ্ঠিত হবে।প্রিয়াংকা অনেক কষ্ট করে তপুর নাম নিবন্ধন করে দেয়।সে নিজেও স্বেচ্ছাসেবী হিসেবে যোগ দেয়।সেই প্রতিযোগিতায় তপু সেরাদের মাঝে সেরা নির্বাচিত হয়। বাংলাদেশের রাষ্ট্রপতি তাকে স্বর্ণপদক পরিয়ে দেন।
এ ঘটনার পর থেকে তপুর জীবন একেবারে বদলে যায়। সবাই তার পাশে এগিয়ে আসে।এরই মাঝে প্রিয়াংকাকে সবাই উপহার দিতে চায়।কিন্তু কোনো কিছু না জেনে উৎসবের আকস্মিকতায় প্রিয়াংকা সিঁড়ি থেকে পড়ে যায়।এতে তার হাত ভেঙে যায়।
হঠাৎই তপুর জীবনে বড় ধরনের ঝড় আসে। তপুর মায়ের মাথায় টিউমার ধরা পড়ে। সেটা অপসারণ করা বেশ কঠিন। কেউ তপুকে তার মায়ের কাছে যেতে দেয় না। পাছে তিনি উত্তেজিত হয়ে পড়েন। তাঁর অপারেশনের পর তপু একবার দেখা করতে যায়। সেখানে তপুর মা তপুকে বলে, তপুর বাবার মৃত্যুর পর তিনি মানসিকভাবে ভেঙে পড়েন। তিনি তপুকে সহ্য করতে পারতেন না। কিন্তু শেষ পর্যন্ত তপুকে বুকে জড়িয়ে ধরেন তিনি। এভাবেই তাঁর মৃত্যু হয়।
তপু বাইরে ফিরে এসে কান্নাভরা চোখে প্রিয়াংকার দিকে তাকিয়ে একটু হাসে। কারণ শেষ পর্যন্ত তপু তার হারানো সবকিছু ফিরে পেয়েছিল, ক্ষণিকের জন্য হলেও।
দেবী (উপন্যাস)
দেবী বাংলাদেশী কথাসাহিত্যিক হুমায়ূন আহমেদ রচিত একটি রহস্য উপন্যাস। এটি ১৯৮৫ সালের জুন মাসে প্রকাশিত হয়। এই উপন্যাসের মধ্য দিয়ে মিসির আলি চরিত্রের পরিচয় ঘটে। মিসির আলি যুক্তি দিয়ে বিভিন্ন রহস্যের স্বরূপ উদ্‌ঘাটন করে থাকেন। এই উপন্যাসে মিসির আলি রানু নামে এক শ্রুতি ভ্রমগ্রস্থ ও এক্সট্রা সেন্সরি পারসেপশন সমৃদ্ধ তরুণীর রহস্য উন্মোচনের চেষ্টা করেন।
প্রকাশনার ইতিহাস
যুক্তরাষ্ট্রের নর্থ ডাকোটার ফার্গো শহরে অবস্থানকালে একদিন তার স্ত্রী গুলকেতিন আহমেদের সাথে গাড়িতে ভ্রমণকালে হুমায়ূন আহমেদ প্রথমবার মিসির আলি চরিত্রটির ধারণা পান। এই চরিত্রের ধারণা পাওয়ার অনেকদিন পর তিনি দেবী উপন্যাস রচনার কাজে হাত দেন। বইটি ১৯৮৫ সালের জুন মাসে অবসর প্রকাশনা থেকে প্রকাশিত হয়।
কাহিনী সংক্ষেপ
মধ্যরাতে রানু অস্বাভাবিক কিছুর উপস্থিতি টের পায় এবং তার স্বামী আনিসকে ডেকে তোলে। আনিস যুক্তিপূর্ণ ব্যাখ্যা দিয়ে রানুকে শান্ত করার চেষ্টা করে। বিষয়টাতে আনিস ঘাবড়ায় না।কারণ রানুর এমন আচরণ সে আগেও দেখেছে। রানু অনেক জিনিসই আগে থেকে বলতে পারে।অনেক অজানা জিনিস,যা তার জানার কথা না,তাও সে বলতে পারে। আনিসের মাঝে মাঝে মনে হয় রানু অসুস্থ।কিন্তু তার মন এতে সায় দেয় না। সে সবকিছুরই ব্যাখ্যা সরল মনে করার চেষ্টা করে।রানুর প্রতিবেশী নীলুও রানুর রহস্যময়তা টের পায়।সে রানুর প্রতি আগ্রহী হয়ে ওঠে। তার আগ্রহের কারণ সে মনোবিজ্ঞানের ছাত্রী।শিক্ষক মিসির আলির সাথে রানু এ ব্যাপারে কথাও বলে।আনিসও মিসির আলিকে সব খুলে বললে মিসির আলি রানুকে নিয়ে ভাবতে শুরু করে।রানুর অস্বাভাবিকতা ও অতিপ্রাকৃত ক্ষমতার রহস্য উদঘাটনে মিসির আলি রানুর গ্রামে যায়। রানুর ভাষ্যমতে সে যখন ছোট ছিল,তখন একটা অপ্রীতিকর ঘটনার সম্মুখীন হয় সে।নদীতে গোসলের সময় কেউ তার পা টেনে ধরে। পরবর্তীতে দেখা যায়,তার পা জড়িয়ে রেখেছে একটা লাশ। তারপর থেকেই রানু এমন।কিন্তু গ্রামের অনেকেই এ ঘটনার কথা মনে করতে পারে না। সবাই জানায় গ্রামের একজন নিজ লালসার চরিতার্থে ভুলিয়েভালিয়ে একদিন রানুকে বিষ্ণু মন্দিরে নিয়ে যায়। কিন্তু লোকটি ওখান থেকে কিছুপর ভয় পেয়ে পালিয়ে আসে।এরপর থেকে বিষ্ণু মন্দিরের সাদা মূর্তিটার আর খোঁজ পাওয়া যায়নি।এদিকে নীলু এক ছেলের সাথে রেস্টুরেন্টে দেখা করতে যায়।ছেলেটি প্রথমে ভালো ব্যবহার করলেও পরে নীলুকে জোর করে তার গাড়িতে তুলে নিয়ে এক নির্জন স্থানে নিয়ে যায়।রানু বুঝতে পারে ঘটনাটি।রানু এসময় অসুস্থ হয়ে পড়ে।জ্বরের ঘোরে কার সাথে যেন কথা বলতে শুরু করে।একসময় রানু মারা যায়।ঠিক সে সময় নীলুরও খবর পাওয়া যায়।নীলুকে জিজ্ঞাসা করলে নীলু বলে,কোনো এক অদৃশ্য শক্তি তাকে তুলে নিয়ে যাওয়া ছেলেটাকে মেরে ফেলেছে।মিসির আলি ঘটনাটির ব্যাখা দেয়,উত্তেজিত মনের স্বাভাবিক কল্পনা বলে। তবে এরপর থেকে মিসির আলি নীলুর মধ্যে এক অন্যরকম পরিবর্তন দেখতে পায়। তার কাছে মনে হয়,সেদিনের ঘটনার পর থেকে নীলুর চেহারা আর কথা বলার ভঙ্গি যেন একদম রানুর মতো হয়ে গেছে,যা সুপ্তভাবে ইঙ্গিত করে রানুর সাথে থাকা দেবী সত্তাটি এখন নীলুর সাথে রয়ে গেছে।
রচনাশৈলী
উপন্যাসের শুরুতেই হুমায়ূন আহমেদ প্রচলিত ধারার বাইরে গিয়ে কিছুটা ভিন্নার্থজ্ঞাপক বাক্য দিয়ে শুরু করেন। প্রচলিত নিদ্রাহীনতার ধারণাকে বাদ দিয়ে তিনি উপন্যাস শুরু করেন এভাবে, "মাঝরাতের দিকে রানুর ঘুম ভেঙে গেল।" মিসির আলিকে যুক্তিবাদী হিসেবে দেখানোর পরও তাকে "ভদ্রলোকের নিজেরই মনে হয় মাথার ঠিক নেই" বলে এই চরিত্রের মধ্যে দ্বৈততার সৃষ্টি করেছেন।
ডাভিড রাউম
ডাভিড রাউম (, David Raum; জন্ম: ২২ এপ্রিল ১৯৯৮) হলেন একজন জার্মান পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লীগের শীর্ষ স্তর বুন্দেসলিগার ক্লাব হফেনহাইম এবং জার্মানি অনূর্ধ্ব-২৩ দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় এবং ডান পার্শ্বীয় মধ্যমাঠের খেলোয়াড় হিসেবে খেলে থাকেন।
২০০২–০৩ মৌসুমে, জার্মান ফুটবল ক্লাব টুস্পো নুর্নবের্গের যুব পর্যায়ের হয়ে খেলার মাধ্যমে রাউম ফুটবল জগতে প্রবেশ করেছেন এবং পরবর্তীকালে গ্রয়টার ফুর্টের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৬–১৭ মৌসুমে, প্রথমে গ্রয়টার ফুর্ট ২ এবং পরবর্তীতে গ্রয়টার ফুর্টের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৫ মৌসুম অতিবাহিত করেছেন; গ্রয়টার ফুর্টের হয়ে তিনি ৯৪ ম্যাচে ৪টি গোল করেছেন। ২০২১–২২ মৌসুমে, তিনি গ্রয়টার ফুর্ট হতে হফেনহাইমে যোগদান করেছেন।
২০১৬ সালে, রাউম জার্মানি অনূর্ধ্ব-১৯ দলের হয়ে জার্মানির বয়সভিত্তিক পর্যায়ে অভিষেক করেছিলেন। দলগতভাবে, রাউম এপর্যন্ত ১টি শিরোপা জয়লাভ করেছেন, যা তিনি জার্মানির বয়সভিত্তিক দলের হয়ে জয়লাভ করেছেন।
মঞ্জু ভার্গবী
মঞ্জু ভার্গবী (জন্ম ১৯৫৫) হলেন একজন অভিনেত্রী এবং নৃত্যশিল্পী, যিনি তেলুগু ব্লকবাস্টার, নয়াকুডু বিনয়কুডু (১৯৮০) এবং শঙ্করাভরনম (১৯৮০), চলচ্চিত্রে অভিনয়ের জন্য সর্বাধিক পরিচিত, যেগুলি একই বছরে মুক্তি পায়, শুধুমাত্র একদিনের ব্যবধানে।
ডাভিড রাউম
প্রারম্ভিক জীবন
ডাভিড রাউম ১৯৯৮ সালের ২২শে এপ্রিল তারিখে জার্মানির নুর্নবের্গে জন্মগ্রহণ করেছেন এবং সেখানেই তার শৈশব অতিবাহিত করেছেন।
মঞ্জু ভার্গবী
জীবনের প্রথমার্ধ
মঞ্জু ভার্গবীর বাবা-মা মূলত অন্ধ্র প্রদেশের বাসিন্দা কিন্তু মাদ্রাজে বসতি স্থাপন করেন। বিয়ের পর তিনি বেঙ্গালুরুতে স্থায়ী হন। থাম্ব| মঞ্জু ভার্গবী
ডাভিড রাউম
আন্তর্জাতিক ফুটবল
রাউম জার্মানি অনূর্ধ্ব-১৯, জার্মানি অনূর্ধ্ব-২০ এবং জার্মানি অনূর্ধ্ব-২১ দলের হয়ে খেলার মাধ্যমে জার্মানির প্রতিনিধিত্ব করেছেন। ২০১৬ সালের ১৩ই নভেম্বর তারিখে তিনি চেক প্রজাতন্ত্র অনূর্ধ্ব-১৯ দলের বিরুদ্ধে এক প্রীতি ম্যাচে জার্মানি অনূর্ধ্ব-১৯ দলের হয়ে আন্তর্জাতিক পর্যায়ে অভিষেক করেছেন। জার্মানি অনূর্ধ্ব-১৯ দলের হয়ে তিনি ২০১৭ উয়েফা ইউরোপীয় অনূর্ধ্ব-১৯ চ্যাম্পিয়নশিপে অংশগ্রহণ করেছেন, তবে তার দল উক্ত প্রতিযোগিতায় শুধুমাত্র গ্রুপ পর্বে অংশগ্রহণ করতে সক্ষম হয়েছিল; উক্ত প্রতিযোগিতায় তিনি ৩ ম্যাচে অংশগ্রহণ করেছিলেন। তিনি জার্মানি অনূর্ধ্ব-২০ দলের হয়ে ২০১৭–১৮ অনূর্ধ্ব-২০ এলিট লীগের শিরোপা জয়লাভ করেছেন, যার মাধ্যমে তার উক্ত প্রতিযোগিতার ইতিহাসে প্রথমবারের মতো শিরোপা ঘরে তুলতে সক্ষম হয়েছিল। ২০২১ সালে জার্মানি অনূর্ধ্ব-২১ দলের হয়ে তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের শিরোপা জয়লাভ করেছেন, যেখানে তিনি ৬টি ম্যাচে অংশগ্রহণ করেছেন। রাউম জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত জার্মানি অনূর্ধ্ব-২৩ দলে স্থান পেয়েছেন।  তিনি ২০১৭ সালের ১৭ই এপ্রিল তারিখে এক প্রীতি ম্যাচে ডেনমার্ক অনূর্ধ্ব-১৯ দলের বিরুদ্ধে জার্মানির বয়সভিত্তিক দলের হয়ে প্রথমবারের মতো গোল করেছেন।
মঞ্জু ভার্গবী
কর্মজীবন
থাম্ব| মঞ্জু বার্গবী কুচিপুদি নৃত্য পরিবেশন করছেন তিনি একটি শাস্ত্রীয় নৃত্যশিল্পী হিসাবে প্রশিক্ষিত ছিলেন এবং অনেক নৃত্য অনুষ্ঠানে অভিনয় করেছিলেন। এই অনুষ্ঠানগুলির মধ্যে একটিতে, চলচ্চিত্র নির্মাতা প্রকাশ রাও তাকে দেখেন এবং তেলুগু চলচ্চিত্র গালিপাতালু (১৯৭৪)র জন্য একটি নাচের দৃশ্যে তাকে দিয়ে অভিনয় করান। এরপর কৃষ্ণভেনি (১৯৭৪), সোগ্গাডু (১৯৭৫) এবং ইয়ামাগোলা (১৯৭৭)র মতো হিট চলচ্চিত্রগুলিতে তার নাচ অব্যাহত থাকে। তাকে এএনআর এবং জয়ললিতার বিপরীতে নায়কুডু বিনয়কুডুতে দুর্জন হিসেবেও দেখা গেছে। তারপরে তাকে রাষ্ট্রপতি পেরাম্মা ছবিতে অভিনয় করতে দেখা যায় যেখানে তিনি একটি আইটেম গানে নৃত্য পরিবেশন করেন এবং তারপরে চলচ্চিত্রের পরিচালক কে. বিশ্বনাথ তাকে কিছু মেকআপবিহীন ছবি জমা দিতে বলেন। তিনি মেনে চলেন এবং ফলাফলস্বরূপ তিনি তাকে পছন্দ করেন এবং তাকে তার পরবর্তী চলচ্চিত্র শঙ্করাভরণম (১৯৭৯) এ একজন অশ্লীল নৃত্যশিল্পী হিসাবে প্রধান ভূমিকায় অভিনয়ের সুযোগ দেন, এটি একটি চলচ্চিত্র যা বক্স অফিসের রেকর্ড ভেঙে দেয় এবং তেলুগু সিনেমায় একটি ল্যান্ডমার্ক হয়ে ওঠে। শঙ্করভরণমের ডাব সংস্করণ ছাড়াও, তিনি কিছু মালায়লাম সিনেমাতেও অভিনয় করেছেন। তিনি "বিল্লা" ১৯৮০-এ একটি তামিল চলচ্চিত্রের গানের পাশাপাশি ১৯৮৩ সালে সাগর সঙ্গমম চলচ্চিত্রে কমল হাসানের সাথে বিখ্যাত শাস্ত্রীয় নৃত্যের ধারায় একটি ক্যামিও করেছেন। যদিও, তিনি ছবিটি নিয়ে খুব সন্তুষ্ট ছিলেন কারণ এটি তার খ্যাতি এবং সম্মান দিয়েছে, কিন্তু উচ্চতার কারণে তিনি চলচ্চিত্রে অনেক ভূমিকা পাননি, তবে তিনি তার নাচের অনুষ্ঠান এবং নৃত্য বিদ্যালয় পরিচালনায় মনোনিবেশ করতে বেছে নেন। তার শিষ্যদের একজন হলেন দীপা শশীন্দ্রান।
পরিবার
তার স্বামী অবসরপ্রাপ্ত মুখ্য সচিবের ছেলে। তার পরিবারও মূলত অন্ধ্র প্রদেশের কিন্তু পরে বেঙ্গালুরুতে বসতি স্থাপন করে, যেখানে তিনি বর্তমানে থাকেন। তার দুই ছেলে ছিল, তার এক ছেলে ২০০৭ সালে ক্যান্সারে মারা যায়। তিনি ব্যাঙ্গালোরে একটি নাচের স্কুল চালান, পাশাপাশি তার নাচের অনুষ্ঠানের কারণে, চলচ্চিত্রে অভিনয় করার মত খুব বেশি সময় না থাকায় মাঝে মধ্যে দুই একটি অভিনয় করেন। ২০০৮ সালে, তিনি শিবরাজ কুমারের মায়ের চরিত্রে হ্যাট্রিক হোদি মাগা চলচ্চিত্রে অভিনয়ের মাধ্যমে তার কন্নড় চলচ্চিত্রে অভিষেক করেন।
তিনি সান টিভিতে জনপ্রিয় টিভি ধারাবাহিক থাঙ্গামে সুব্বলক্ষ্মীর চরিত্রে অভিনয় করেছেন।
হেরাচামতি নদী
সুনামগঞ্জ জেলার দিরাই উপজেলার চাতল নদী থেকে হেরাচামতি নদী উৎপন্ন হয়ে কিছুদূর প্রবাহিত হয়ে একই উপজেলার কামারখালী নদীতে পড়েছে। এই নদীতীরে গড়ে উঠেছে জগদল বাজার ও কলিয়ারকাপন বাজার। এ নদীতে জোয়ার-ভাটার প্রভাব নেই। নদীর দৈর্ঘ্য ১৫ কিমি, প্রস্থ ৪০ মিটার। অববাহিকার আয়তন ৩০ বর্গ কিমি এবং গভীরতা ৬.৫ মিটার। নদীটির প্রবাহ মৌসুমি প্রকৃতির। জানুয়ারি-ফেব্রুয়ারি এই দুই মাস প্রবাহহীন থাকে। জুলাই-আগস্টে পানি প্রবাহ বেড়ে যায়, তখন এর পরিমাণ দাঁড়ায় ৪৫০ ঘনমিটার/সেকেন্ড।
স্পঞ্জিলা
স্পঞ্জিলা হ্রদ এবং ধীর স্রোতে পাওয়া স্পঞ্জিলিডি পরিবারে মিঠা পানির স্পঞ্জগুলির একটি বংশ । স্পঞ্জিলা গোত্রের স্পঞ্জগুলি শিলা এবং লগগুলির সাথে নিজেকে যুক্ত করে এবং বিভিন্ন ছোট জলজ জীব যেমন প্রোটোজোয়ানস, ব্যাকটিরিয়া এবং অন্যান্য মুক্ত-ভাসমান পুকুরের জীবনগুলির জন্য জল ফিল্টার করে। সামুদ্রিক স্পঞ্জগুলি থেকে পৃথক, মিঠা পানির স্পঞ্জগুলি অনেক বেশি প্রতিকূল এবং পরিবর্তনশীল পরিবেশগত অবস্থার সংস্পর্শে আসে, তাই তারা সুপ্ততার মাধ্যম হিসাবে মণিগুলি তৈরি করেছে।
অতিরিক্ত ঠান্ডা বা অন্যথায় কঠোর অবস্থার সংস্পর্শে এলে স্পঞ্জগুলি এই রত্নগুলি তৈরি করে, যা অত্যন্ত প্রতিরোধী "কুঁড়ি" যা মায়ের স্পঞ্জ মারা যাওয়ার পরে সুপ্ত থাকতে পারে। যখন অবস্থার উন্নতি হয়, রত্নগুলি "অঙ্কুরিত হয়" এবং একটি নতুন স্পঞ্জের জন্ম হয়।
এলি আভরাম
এলিসাবেত আভরাম বা এলিসাবেত আভরামিদ গ্রানলুন্ড (Elisabet Avramidou Granlund) (২৯ জুলাই, ১৯৯০) যিনি এলি আভরাম নামে বেশি পরিচিত। তিনি সুইডিশ - গ্রীক অভিনেত্রী। বর্তমানে তিনি মুম্বাই শহরে বাস করেন। হিন্দি ছবি মিকি ভাইরাস ও ভারতীয় টিভি রিয়ালিটি শো বিগ বসে তিনি অংশগ্রহণ করেন।
প্রাথমিক জীবন
এলি আভরাম সুইডেনে জন্মগ্রহণ করেন। তিনি ত্যরেসো কম্মুন, স্টকহোমে বড় হন। '. আভরাম স্টকহোমের ফ্রান্স সারটো হাইস্কুলে পড়াশুনা করেন। তিনি তার প্রারম্ভিক বছর থেকেই ফিগার স্কেটিং, নৃত্য ও গানের উপর আগ্রহ দেখান। অভিনয়ের প্রাথমিক হাতেখড়ি হয় তার মা ও মাসীর কাছে যিনি স্কেন কাউন্টিতে একটি থিয়েটার পরিচালনা করতেন। আভরাম শৈশব থেকেই ভারতের চলচ্চিত্রের প্রতি আকর্ষণ অনুভব করতেন। স্থানীয় স্টকহোম সংবাদপত্র মিট আই এর একটি সাক্ষাৎকারে তিনি বলেন,"আমি ছোটবেলা থেকেই ভারতীয় নৃত্য ও পোশাকের প্রতি মুগ্ধ ছিলাম, এমনকি যখন আমার বয়স ছিল পাঁচ।" যেহেতু তার বাবা একজন গ্রিক সুরকার ছিলেন, তাই তিনি কিছু গ্রীক গান খুঁজে পেয়েছিলেন যেগুলো ভারতীয় গানের সাথে বেশ সামঞ্জস্যপূর্ণ ছিল। আভরাম কৈশোর থেকেই বলিউডের অভিনেত্রী হওয়ার স্বপ্ন দেখতেন। স্টকহোমের একটি জায়গায় বলিউডের ছবি বিক্রি হয় যেখান থেকে তিনি ছবি কিনতেন। এছাড়াও তিনি ইউটিউবেও হিন্দি ছবি দেখতেন।
অভিনয় জীবন
১৭ বছর বয়সে আভরাম সান্দবিবারগের একজন সদস্য হন। এটি স্টকহোম ভিত্তিক প্রবাসী নৃত্যগোষ্ঠী যেখানে প্রধানত বলিউডের নৃত্য কর্মকাণ্ড চলে। তিনি সুইডেনে কিছু ছবিতে অভিনয় করেন যেমন, ২০০৮ সালে মুক্তিপ্রাপ্ত অপরাধমূলক নাটকীয় ছবি ফরব্জুদেন ফ্রুক্ত। এতে তিনি সেলেন চরিত্রে অভিনয় করেন যেটি ছিল ছবির প্রধান চরিত্রের কিশোরী বান্ধবী। ছবিটি সহিংস অপরাধের পরিপ্রেক্ষিতের বিরুদ্ধে চিত্রায়ন করা হয় যেখানে তিনি অপরাধমূলক অতীতযুক্ত একটি কিশোরের প্রেমে পড়েন। তিনি সুইডিশ টেলিভিশন সিরিজ গরম্মন ভেরিজেও অভিনয় করেন। আভরাম ২০১০ সালে মিস গ্রীস সুন্দরী প্রতিযোগিতায় অংশগ্রহণ করেন। তিনি ইরানি মিউজিক ভিডিও "হালা চি শওদে" অভিনয় করেন। এটি এমাদ ও স্যাগি কর্তৃক নির্মিত হয়। ২০১২ সালের সেপ্টেম্বরে আভরাম মুম্বাই চলে আসেন। তিনি একটি মডেলিং প্রতিষ্ঠানের সাথে চুক্তি করেন ও একটি কাজের ভিসা পান। এভারেডি ইন্ডাস্ট্রিসের সাথে করা টিভি বিজ্ঞাপনটি তার প্রথম উল্লেখযোগ্য কাজ ছিল। ট্রাইআঙ্গেলস স্টুডিও দ্বারা উৎপাদিত রিসেজ্জা সিলভার জুয়েলারী জন্য একটি টেলিভিশন বিজ্ঞাপনচিত্রে তিনি অভিনয় করেন। সৌরভ বর্মার হাস্যরসাত্মক ও রোমাঞ্চকর ছবি মিকি ভাইরাস তাকে তারকাখ্যাতি এনে দেয় যদিও তিনি হিন্দি বলতে পারেন না। বলিউডে প্রবেশের পূর্বে নৃত্য ও হিন্দি উচ্চারণের উপর আনুষ্ঠানিক প্রশিক্ষণ নিয়েছিলেন। মিকি ভাইরাস ছবিতে তিনি কামানী জর্জ ভূমিকায় অভিনয় করেন। ছবিটি দিল্লীতে চিত্রায়ন করা হয় এবং ২৫শে অক্টোবর, ২০১৩ মুক্তি দেওয়া হয়।
মেদহীন শরীরের ওজন
চর্বিহীন শরীরের ওজন, ইংরেজিতে লিন বডি মাস (এলবিএম), অনেকসময় চর্বিহীন ওজন বা মেদহীন ওজনও বলা হয়ে থাকে, হল দেহের গাঠনিক অবস্থার একটি অংশ। মেদহীন ওজন বা ফ্যাট ফ্রি মাস (এফএফএম) গণনা করা হয় দেহের পূর্ণ ওজন থেকে চর্বির ওজন বাদ দেওয়ার মাধ্যমেঃ দেহের পূর্ণ ওজন হল চর্বিহীন ওজন আর চর্বির যোগফল। সমীকরণ অনুযায়ী:
এলবিএম এফএফএম থেকে আলাদা কারণ এলবিএমে কোষ ঝিল্লিকে অন্তর্ভুক্ত করা হয়, যদিও এটি শরীরের ওজনের মধ্যে ের অন্তর্ভুক্তি অতি সামান্যই পার্থক্য তৈরি করে (পুরুষদের মধ্যে ৩% এবং মহিলাদের মধ্যে ৫%)
শরীরের মোট ওজনের মধ্যে শতকরা হিসেবে চর্বিহীন অংশকে সাধারণত উল্লেখ করা হয় না - এটি সাধারণত ৬০-৯০% হয়ে থাকে। এর পরিবর্তে পরিপূরক শরীরের শতকরা চর্বি গণনা করা হয় এবং এটি সাধারণত ১০-৪০% হয়। চর্বিযুক্ত দেহের ভরকে (এলবিএম) ওষুধের যথাযথ মাত্রা নির্ধারণের জন্য এবং বিপাকীয় সমস্যা যাচাই করার জন্য শরীরের মোট ওজনের তুলনায় উত্তম সূচক হিসাবে বর্ণনা করা হয়েছে, কারণ শরীরের চর্বি বিপাকের জন্য কম প্রাসঙ্গিক। এলবিএমকে অ্যানাস্থেসিওলজিস্টরা নির্দিষ্ট ওষুধের পর্যাপ্ত ডোজ দেওয়ার জন্য ব্যবহার করেন। উদাহরণস্বরূপ, স্থূলকায় রোগীর মধ্যে পোস্টোপারেটিভ ওপিওয়েড-প্রভাবিত ভেন্টিলেটরি অবসাদের কারণে, এলবিএমের উপর ভিত্তি করে দেওয়া ওপওয়েডগুলোই সবচেয়ে যুতসই হয়ে থাকে। প্রোফোলের প্রাথমিক ডোজটিও এলবিএমের উপর ভিত্তি করে হওয়া উচিত।
গর্ডন রোর্ক
গর্ডন ফ্রেডরিক রোর্ক (Gordon Rorke; জন্ম: ২৭ জুন, ১৯৩৮) নিউ সাউথ ওয়েলস এলাকায় জন্মগ্রহণকারী সাবেক অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৫০-এর দশকের শেষার্ধ্বে অত্যন্ত সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর অস্ট্রেলীয় ক্রিকেটে নিউ সাউথ ওয়েলস দলের প্রতিনিধিত্ব করেন। দলে তিনি মূলতঃ বামহাতি ফাস্ট বোলার হিসেবে খেলতেন। এছাড়াও, বামহাতে নিচেরসারিতে ব্যাটিং করতেন ‘লোথাইর’ ডাকনামে পরিচিত গর্ডন রোর্ক।
প্রথম-শ্রেণীর ক্রিকেট
১৯৫৭-৫৮ মৌসুম থেকে ১৯৬৩-৬৪ মৌসুম পর্যন্ত গর্ডন রোর্কের প্রথম-শ্রেণীর খেলোয়াড়ী জীবন চলমান ছিল।
দীর্ঘ ছয় ফুট পাঁচ ইঞ্চি উচ্চতার অধিকারী গর্ডন রোর্ক ‘ব্লন্ড জায়েন্ট’ ডাকনামে পরিচিতি পেয়েছিলেন। অস্ট্রেলিয়ার অন্যতম দ্রুতগতিসম্পন্ন বোলারের মর্যাদা লাভ করেছিলেন। তবে, ইংরেজ গণমাধ্যমে বল ঢিল ছোড়ার বিষয়ে অভিযুক্ত হয়েছিলেন। বোলিংকালে নিজেকে বেশ সামনের দিকে নিয়ে যেতেন। বলকে ডেলিভারি দেয়ার পর ব্যাটসম্যানের কাছে আঠারো গজ দূরত্বে নিজেকে নিয়ে যেতেন। এক পর্যায়ে তার কাছ থেকে রান সংগ্রহ করা বেশ দুষ্কর ছিল।
আন্তর্জাতিক ক্রিকেট
সমগ্র খেলোয়াড়ী জীবনে চারটিমাত্র টেস্টে অংশগ্রহণ করেছেন গর্ডন রোর্ক। ৩০ জানুয়ারি, ১৯৫৯ তারিখে অ্যাডিলেডে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ১৯ ডিসেম্বর, ১৯৫৯ তারিখে কানপুরে স্বাগতিক ভারত দলের বিপক্ষে সর্বশেষ টেস্টে অংশ নেন তিনি।
জানুয়ারি, ১৯৫৯ সালে অ্যাডিলেডে অ্যাশেজ সিরিজের চতুর্থ টেস্টে সফরকারী ইংল্যান্ড দলের বিপক্ষে টেস্ট অভিষেক পর্ব সম্পন্ন হয় গর্ডন রোর্কের। সূচনাটি বেশ ভালোভাবে সম্পন্ন হয় তার। প্রথম ইনিংসে আট-বল নিয়ে গড়া ১৮.১ ওভারে ৩/২৩ পান। তন্মধ্যে, কলিন কাউড্রেকে ৮৪ এবং টম গ্রেভেনি ও উইলি ওয়াটসন তার শিকারে পরিণত হয়েছিলেন। দ্বিতীয় ইনিংসে ৩৪ ওভার বোলিং করে ২/৭০ লাভ করেছিলেন।
এ টেস্টের এক পক্ষকাল পর মেলবোর্নে সিরিজের পঞ্চম টেস্টে তিনি আরও তিন উইকেট পান। ফলশ্রুতিতে, পরের বছর পাকিস্তান ও ভারত গমনার্থে তাকে অস্ট্রেলিয়া দলের সদস্যরূপে অন্তর্ভুক্ত করা হয়েছিল। ফ্রেড ট্রুম্যানকে ক্রিজের কয়েক ইঞ্চি সামনে নিয়ে যাওয়ায় নো বলের শিকার হন ও পরবর্তীকালে উল্লেখ করেছিলেন যে, প্রকৃতই দুঃশ্চিন্তায় ছিলাম যে, একই আম্পায়ার কীভাবে গর্ডন রোর্ককে বোলিংয়ের অনুমতি দিয়েছেন। একটি চিত্রে দেখা যায় যে, তিনি তার পিছনের পাকে বোলিং ক্রিজে টেনে আনছেন। কলিন কাউড্রে তামাশা করে বলেছিলেন যে, আমি ভীত ছিলাম যে তিনি হয়তোবা আমার পায়ের পাতা মাড়িয়ে যাচ্ছেন।
উপমহাদেশ গমন
১৯৫৯-৬০ মৌসুমে পাকিস্তান গমন করেন। তিন-টেস্ট নিয়ে গড়া সিরিজের কোনটিতেই তাকে খেলানো হয়নি। তবে, দিল্লিতে স্বাগতিক ভারতের বিপক্ষে সিরিজের উদ্বোধনী টেস্টে রে লিন্ডওয়াল নাম প্রত্যাহার করে নিলে তার খেলার সুযোগ হয়। কানপুরে অনুষ্ঠিত পরবর্তী টেস্টে খুব কমই ভূমিকা রাখেন। গুরুতর অসুস্থ বোধ করায় জোরপূর্বক মাঠের বাইরে চলে যেতে বাধ্য হন। মাত্র দুই ওভার বোলিং করেছিলেন তিনি।
শারীরিক অবস্থার গুরুতর অবনতি ঘটায় চিকিৎসার্থে তাকে অস্ট্রেলিয়ায় ফেরৎ পাঠানো হয়। দেশে প্রত্যাবর্তনের পর প্রথম-শ্রেণীর ক্রিকেটেও ছন্দ হারিয়ে ফেলেন। এক পর্যায়ে ১৯৬৪ সালে শেফিল্ড শিল্ডে নিউ সাউথ ওয়েলস দলের বাইরে রাখা হয়। খেলোয়াড়ী জীবনের শেষদিকে তাকে তিনবার হাঁটুর অস্ত্রোপাচার করতে হয়েছিল।
ব্যক্তিগত জীবনে বিবাহিত তিনি। তার চার সন্তান ও এগারোজন নাতি-নাতনি রয়েছে।
এ এম এম সফিউল্লাহ
এ এম এম সফিউল্লাহ (১ আগস্ট ১৯৪৭ – ২৪ এপ্রিল ২০২১) বাংলাদেশী উপাচার্য। তিনি আহছানউল্লা বিজ্ঞান ও প্রযুক্তি বিশ্ববিদ্যালয়ের সাবেক উপাচার্য। এর আগে তিনি বাংলাদেশ প্রকৌশল বিশ্ববিদ্যালয় (বুয়েট) এর দশম উপাচার্য হিসাবে দায়িত্ব পালন করেছিলেন।
শিক্ষা
সফিউল্লাহ পূর্ব পাকিস্তান ক্যাডেট কলেজে পড়াশোনা করেছেন (পরবর্তীকালে ফৌজদারহাট ক্যাডেট কলেজ নামকরণ করা হয়েছে)। ১৯৬৯ ও ১৯৬৭ সালে যথাক্রমে বুয়েট থেকে সিভিল ইঞ্জিনিয়ারিংয়ে স্নাতক এবং স্নাতকোত্তর অর্জন করেন। স্ট্র্যাথক্লাইড বিশ্ববিদ্যালয় থেকে পিএইচ.ডি. করেন ১৯৮১ সালে কমনওয়েলথ বৃত্তি নিয়ে ।
কর্মজীবন
সফিউল্লাহ ১৯৭৩ সালে বুয়েটে সিভিল ইঞ্জিনিয়ারিংয়ে প্রভাষক হিসাবে যোগদান করেন এবং ১৯৮৪ সালে অধ্যাপক হয়েছিলেন। তিনি আগস্ট ২০০৬ সালের  থেকে আগস্ট ২০১০ পর্যন্ত বুয়েটের দশম উপাচার্যের পদে অধিষ্ঠিত হন। বঙ্গবন্ধু সেতু নির্মাণের জন্য বাংলাদেশ সরকার কর্তৃক নিযুক্ত বিশেষজ্ঞদের প্যানেলে ছিলেন।  এখন তিনি পদ্মা সেতু (বাংলাদেশে নির্মিত বৃহত্তম কাঠামো) নির্মাণের জন্য বিশেষজ্ঞদের প্যানেলে কাজ করছেন । এছাড়া তিনি আহছানউল্লা বিজ্ঞান ও প্রযুক্তি বিশ্ববিদ্যালয় এর উপাচার্য হিসেবেও দ্বায়িত্ব পালন করেন।
ফজলে রাব্বি চৌধুরী
ফজলে রাব্বি চৌধুরী (১ জানুয়ারি ১৯৩৪–১৯ ডিসেম্বর ২০১৮) বাংলাদেশের গাইবান্ধা জেলার রাজনীতিবিদ যিনি গাইবান্ধা-৩ আসনের সংসদ সদস্য ছিলেন। তিনি জাতীয় পার্টির চেয়ারম্যান হিসেবে দায়িত্ব পালন করে ছিলেন।
জন্ম
ফজলে রাব্বি চৌধুরী ১ জানুয়ারি ১৯৩৪ সালে বাংলাদেশের গাইবান্ধা জেলায় জন্মগ্রহণ করেন। তার গ্রামের বাড়ি পলাশবাড়ী থানার হরিনাথপুর ইউনিয়নের তালুকজামিরা গ্রামে।
মৃত্যু
ফজলে রাব্বী চৌধুরী ১৯ ডিসেম্বর ২০১৮ সালে দিনগত রাত ২ টা ২০ মিনিটে হৃদরোগে আক্রান্ত হয়ে ঢাকার একটি বেসরকারি হাসপাতালে মৃত্যুবরণ করেন।
রিয়াং বিদ্রোহ
স্বাধীন ত্রিপুরার ইতিহাসে মহারাজা বীর বিক্রম কিশোর মাণিক্য দেববর্মা বাহাদুরের রাজত্বকালের একটি গুরুত্বপূর্ণ উল্লেখযোগ্য ঘটনা হল ১৯৪৩ সালের রিয়াং বিদ্রোহ। রতনমনির নেতৃত্বে সংঘটিত এই বিদ্রোহ ছিল তৎকালীন আর্থ-সামাজিক ও রাজনৈতিক ধুম্রজাল থেকে সাধারণ প্রজা রিয়াং জনগোষ্ঠীর মুক্তির আন্দোলন, যার মূল লক্ষ্যই ছিল সামন্ততন্ত্রের অবসান ঘটানো। মূলত সমাজপতি ও ঠকবাজ ব্রাহ্মণদের অত্যচার নিপীড়ন ও শোষণের হাত থেকে সাধারণ রিয়াং প্রজাদেরকে রক্ষা করার জন্য রতনমনি রোয়াজা সাধু তার শিষ্য খুসী কৃষ্ণ ত্রিপুরা (বলংরায়) ও চৈত্রসেন সাধুসহ আরো অনেক সাধু/সন্ন্যাসীদের ঐক্যবদ্ধ করে সামন্তপ্রথা বিরোধী তীব্র আন্দোলন গড়ে তুলেছিলেন।
তৎকালীন আর্থ-সামাজিক প্রেক্ষাপট
রিয়াং ত্রিপুরা জনগোষ্ঠীর ৩৬ টি দফার মধ্যে অন্যতম একটি উল্লেখযোগ্য নাম। ভারতের মিজোরাম, ত্রিপুরা, আসাম, মনিপুর ও বাংলাদেশে তাদের বসবাস। ‘ককবরক’ ভাষাভাষী এই জনগোষ্ঠী বিভিন্ন সময় শোষণ বঞ্চনার শিকার হলেও মহারাজা গোবিন্দ মাণিক্যের শাসন আমলে প্রথম রিয়াং বিদ্রোহ এবং মহারাজা বীর বিক্রম কিশোর মানিক্য দেববর্মার শাসনকালে দ্বিতীয় রিয়াং বিদ্রোহ ব্যতীত আর কোন বড় ধরনের বিদ্রোহ রিয়াং সমাজে পরিলক্ষিত হযনি। মহারাজা গোবিন্দ মানিক্যের শাসনকালের প্রথম রিয়াং বিদ্রোহ তার মহীয়সী গুণবতী মহারাণী দেবীর মধ্যস্থতায় অবসান ঘটে। কিন্তু সপ্তদশ শতকের প্রথম রিয়াং বিদ্রোহের দীর্ঘ প্রায় তিনশত বছর পর ত্রিপুরা রাজ্যে রিয়াং সমাজে পুনরায় সমাজপতিদের শোষণের মাত্রা অতিরিক্ত বেড়ে গেলে দ্বিতীয় রিয়াং বিদ্রোহের উন্মেষ ঘটে। দ্বিতীয় রিয়াং বিদ্রোহ সংঘটিত হওয়ার পেছনে যে কারষণগুলো সবচেয়ে উল্লেখযোগ্য সেগুলো নিম্নে আলোচনা করা  হল।
প্রথমত, রিয়াংদের মাঝে ত্রিপুরা মহারাজা কর্তৃক প্রদত্ত উপাধি ছিল ‘রায়’ । অর্থাৎ রায় হল রিয়াংদের সর্দার বা রাজা। রায়ের অধীনে কতিপয় চৌধুরী থাকতেন। এছছাড়াও রিয়াং সর্দারদের মাঝে কাচক ও কাঞ্চন পদবীও প্রচলিত ছিল। সাধারণত রিয়াং  সমাজপতি বা সর্দারগণ এই উপাধি গ্রহণ করতেন।  রিয়াং সমাজপতিগণ রাজ আদেশে এই উপাধি গ্রহণ করতেন বলে তারা কিছু ক্ষমতা প্রয়োগ করার অধিকারীও হয়েছিলেন। সমাজপতিগণ ত্রিপুরা রাজ্যের দুর্গম এলাকায় বসবাসকারী রিয়াং প্রজাদের নিকট থেকে রাজস্ব সংগ্রহ করার দায়িত্ব পালন করতেন। এর বিনিময়ে সমাজপতিদের  কোন রাজস্ব দিতে হতো না।
রিয়াংদের প্রথা ও প্রচলিত রীতিনীতি অনুযায়ী একজন রায় মৃত্যুবরণ না করলে অন্য কোন রায় নিয়োগ প্রদান করা যায় না। একজন রায় মহারাজার অধীনস্থ একজন সামন্ত প্রভূর মতো ভূমিকা পালন করতেন। ত্রিপুরা রাজ্যের রিয়াং সমাজের সমাজপতি হিসেবে ১৯৪৩ সাল পর্যন্ত চৌধুরী দেবী সিং ত্রিপুরা মহারাজা কর্তৃক প্রদত্ত ‘রায়’ উপাধিতে অধিষ্ঠিত ছিলেন। কিন্তু বিলোনিয়া মহকুমার বগাফা অঞ্চল নিবাসী খগেন্দ্র চৌধুরী রিয়াং নামে একজন রিয়াং সমাজপতি তখন বেশ প্রভাবশালী হয়ে উঠেছিল। ফলে তিনি নানা উপায় অবলম্বন করে চৌধুরী দেবী সিং রিয়াংকে উৎখাত করে মহারাজার দরবার থেকে রায় উপাধি গ্রহণ করেন। অর্থাৎ তিনি রিয়াংদের প্রচলিত রীতিনীতি ভঙ্গ করেন। যা সাধারণ রিয়াং প্রজাগণ খুব সহজে মেনে নিতে পারেন নি। উপরন্তু খগেন্দ্র চৌধুরী রাজ কর্মচারীদের উৎকোচ প্রদান করে রাজ সৈনদের জন্য সংগৃহীত ধান চালের সিংহভাগ নিজের  গোলায় মমজুদ করে রাখেন।  এ খবর তখন দ্রুত প্রজা সাধারণের কানে চলে যায়।
তৃতীয়ত, ইতিপূর্বে গঙ্গাপূজা বা বাসী পূজার চাঁদা ছিল ঘরপ্রতি ২ (দুই ) টাকা মাত্র। কিন্তু খগেন্দ্র চৌধুরী রায় নিযুক্ত হওয়ার পর তা বৃদ্ধি করে ৪ (চার) টাকা চাাঁদা আদায় করা শুরু করেন। ‘ঘরচুক্তি’ কর আদায়ের জন্য রিয়াং সর্দারদের উপর রাজার নির্দেশ ছিল। তার উপর রাজ কর্মচারীদের শোষণ এবং অত্যচারের ফলে প্রজারা অতিষ্ঠ হয়ে উঠেছিল। তৎকালীন সময়ে জুম চাষে ফসল ভাল না হলেও অনাদায়ী কর আদায়ের নামে রাজ কর্মচারীরা প্রজাদের উপর প্রতিনিয়ত জুলুম ও নির্যাতন চালাতো। তাছাড়া ১৯৪৩ সালের দুর্ভিক্ষের প্রভাব ত্রিপুরা রাজ্যেও প্রবল ছিল।
চতুর্থত, তৎকালীন সময়ে সারা বিশ্বে বিশ্বযুদ্ধ সংঘটিত হওয়ায় বিশ্বযুদ্ধে সৈন দিয়ে সহযোগীতা করার জন্য মহারাজার নির্দেশে ‘ত্রিপুরা রাজ্যরক্ষী বাহিনী চতুর্দশ দেবতার দল’ গড়ে তোলার ক্ষেত্রে বগাফার সৈন্য সংগ্রহের দায়িত্ব খগেন্দ্র চৌধুরীর উপর ন্যস্ত করা হলে বহু যুবককে অনিচ্ছা সত্বেও জোর করে সৈন বিভাগে যোগ দেওয়ার জন্য চাপ প্রয়োগ করা হয় । যুবকেরা সেনাবাহিনীতে যোগদানের অনীহা প্রকাশ করলে খগেন্দ্র চৌধুরী রাজ্য রক্ষী বাহিনীতে সৈন বা স্বেচ্ছা সেবক সংগ্রহ করতে না পেরে সাধু রতনমনির প্রভাবকেই এর জন্য দায়ী করেন এবং সেই ভাবেই রাজ্য সরকারে অভিযোগ প্রেরণ করতে থাকেন। শুরু হয় দরিদ্র রিয়াংদের উপর নানা নির্যাতন ।
এমতাবস্থায় রিয়াং প্রজারা নিরুপায় হয়ে আধ্যাত্বিক ধর্মগুরু সাধু রতনমনি রোয়াজার নিকট আশ্রয় গ্রহণ করলে রতনমনি কয়েকজন চৌধুরীকে সঙ্গে নিয়ে খগেন্দ্র চৌধুরীর বাড়িতে গিয়ে বিরোধ মীমাংসা করার জন্য আলোচনায় বসতে অনুরোধ জানান। কিন্তু খগেন্দ্র চৌধুরী কোন প্রকার মীমাংসায় যেতে রাজি হননি বরং বিভিন্ন উপায়ে মহারাজার নিকট রিপোর্ট করেন যে, রতন মনি সাধুর নেতৃত্বে¦ রিয়াং প্রজারা বিদ্রোহের প্রস্তুতি নিচ্ছে। এভাবে তিনি আক্রমণের নাম নিয়ে মিথ্যে মামলা করলে খুশী কৃষ্ণ ত্রিপুরা, হান্দাই সিং ও কান্ত রায়কে গ্রেফতার করা হয় এবং আগরতলায় ৪৮ দিন আটক রাখা হয়। ব্রজলাল কর্তা তাদের ছেড়ে দেন এবং নিজেরা নিজেদের মধ্যে ঝামেলা মীমাংসা করার জন্য পরামর্শ দেন। এতে খগেন্দ্র রিয়াং ক্ষুব্ধ হন, কারণ তিনি দেখেছিলেন রতনমনি সাধুর শিষ্য সংখ্যা দিন দিন বৃদ্ধি পাচ্ছে এবং রিয়াং দফায় একজন অন্য দফার লোক এসে গুরুর আসনে বসে সুপরামর্শ দিচ্ছে। যা খগেন্দ্র চৌধুরীর অসহ্যের কারণ হয়ে দাঁড়ায়।
পঞ্চমত, ডুম্বুর তীর্থ ত্রিপুরা জনগণের অন্যতম প্রধান তীর্থক্ষেত্র । পৌষ সংক্রান্তিতে রিয়াংরা এবং রতন মনি সাধুর শিষ্যগণ সেখানে উপস্থিত থেকে মেলায় অংশগ্রহণ করে। ত্রিপুরাগণ পূণ্য ¯œানের জন্য এ তীর্থে সমবেত হয়ে থাকে। অনেকেই মৃত আত্মীয় স্বজনের পূণ্য অস্থি তীর্থে বিসর্জন দিয়ে থাকে। এ সময় তীর্থস্থানে যাগ-যজ্ঞাদি হয়ে থাকে। সন্ন্যাসি রতন মনি এই তীর্থ স্থানে দেখতে পেয়েছিলেন যে, ব্রহ্মণগণ যাগ-যজ্ঞাদি করার নামে নিরীহ মাননুষের নিকট থেকে অর্থ ও দ্রব্যাদি অন্যায়ভাবে আদায় করছে। ফলে সাধু রতনমনি অন্যায় মাথা পেতে নিতে না পেরে অন্যায়ের প্রতিবাদ করলে ব্রাহ্মণদের সাথে বিরোধ বেধে যায়। ফলে তিনি ব্রাহ্মণদের বিরাগভাজন হন এবং ব্রাহ্মণগণ সাধু রতনমনি রিয়াং ও তাঁর শিষ্যদের নামে মহারাজার নিকট বিভিন্ন কুমন্ত্রণা দিলে মহারাজা সাধু রতনমনির প্রতি ক্ষুব্ধ হন।
ব্রহ্মবৈবর্ত পুরাণ
ব্রহ্মবৈবর্ত পুরাণ (ब्रह्मवैवर्त पुराण, ) হল একটি বৃহদায়তন সংস্কৃত ধর্মগ্রন্থ এবং হিন্দুধর্মের অন্যতম প্রধান পুরাণ। এটি একটি বৈষ্ণব ধর্মগ্রন্থ। এই পুরাণের কেন্দ্রীয় চরিত্র হলেন কৃষ্ণ ও রাধা। এটিকে অপেক্ষাকৃত আধুনিক কালে রচিত পুরাণগুলির অন্যতম মনে করা হয়।
রিয়াং বিদ্রোহ
তৎকালীন আর্থ-সামাজিক প্রেক্ষাপট
এরূপ সমাজপতিদের অত্যাচার, ব্রাহ্মণদের দৌরাত্ম, সরকারী কর্মচারী ও থানার দারোগার অত্যাচার, মহাজনের সুদের দাদন বৃদ্ধি ইত্যাদি সাধারণ রিয়াং প্রজাদের জনজীবনে প্রতিনিয়ত সংঘটিত হতে দেখলে সাধু রতন মনি ও সাদু খুসী কৃষ্ণ ত্রিপুরার সচেতন হৃদয়ে প্রতিবাদের ঝড় উঠে। তখন তারা এই প্রতারক ব্রাহ্মণদের দৌরাত্ম হ্রাস করাসহ রাজ বাহিনীর নির্যাতন থেকে রিয়াং শিষ্যদেরকে মুক্তি দেওয়া তথা তাদের জীবনে শান্তি ও সঠিক পথে ধর্মচর্চার পথ তৈরি করতে শুরু করলেন অহিংস উপায়ে শান্তিপূর্ণ বিদ্রোহ। সাধু রতন মণি, সাধু খুসী কৃষ্ণ ও সাধুু চৈত্রসেনের অগণিত শিষ্য এই অন্যায় অত্যাচারের বিরুদ্ধে প্রতিবাদে সামিল হলেন।
ব্রহ্মবৈবর্ত পুরাণ
ব্রহ্মবৈবর্ত পুরাণ গ্রন্থের ভিন্ন একটি পাঠ সম্ভবত খ্রিস্টীয় ১ম সহস্রাব্দের শেষভাগে প্রচলিত ছিল। তবে এই গ্রন্থের অধুনা-প্রচলিত পাঠটি সম্ভবত খ্রিস্টীয় ১৫শ বা ১৬শ শতাব্দীতে ভারতীয় উপমহাদেশের বাংলা অঞ্চলে লিখিত হয়। ব্রহ্মকৈবর্ত পুরাণ নামে পরিচিত একটি প্রায় সমোচ্চারিত শিরোনামবিশিষ্ট গ্রন্থেরও অস্তিত্ব রয়েছে। এটি সম্ভবত দক্ষিণ ভারতের কোনো অঞ্চলে পরিমার্জিত হয়। এই পুরাণের অনেকগুলি পাঠ পাওয়া যায়। পাঠভেদে এই পুরাণের অধ্যায়সংখ্যা ২৭৪ বা ২৭৬। সব কটি পাঠকেই ব্রহ্মবৈবর্ত পুরাণ বা ব্রহ্মকৈবর্ত পুরাণ গ্রন্থের অংশ বা পাণ্ডুলিপি বলে দাবি করা হয়।
ব্রহ্মবৈবর্ত পুরাণ গ্রন্থের বৈশিষ্ট্য হল এই যে, এই পুরাণে কৃষ্ণকে সর্বোচ্চ ঈশ্বর বলা হয়েছে এবং বিষ্ণু, শিব, ব্রহ্মা, গণেশ প্রমুখ দেবতাদের একই দেবতার বিভিন্ন রূপ এবং কৃষ্ণের অবতার বলে উল্লেখ করা হয়েছে। এছাড়া এই পুরাণে রাধা, দুর্গা, লক্ষ্মী, সরস্বতী, সাবিত্রী প্রমুখ দেবীদের ‘প্রকৃতি’র অবতার বলে উল্লেখ করা হয়েছে। মহাভারত ও দেবীমাহাত্ম্যম্‌ গ্রন্থদুটিতে প্রাপ্ত কিছু উপাখ্যানও এই পুরাণে সংযোজিত হয়েছে। ব্রহ্মবৈবর্ত পুরাণ গ্রন্থের আরও একটি উল্লেখযোগ্য বৈশিষ্ট্য হল, এই পুরাণে রাধার মাধ্যমে নারীসত্ত্বাকে গৌরবোজ্জ্বল করা হয়েছে। এই পুরাণ নারী ও পুরুষের মধ্যে বৈষম্য না রেখেই বলেছে যে, সকল নারী ব্রহ্মাণ্ডসৃষ্টির সহায়িকা শক্তি পরমাপ্রকৃতির অংশস্বরূপ এবং একজন নারীকে অপমান করা প্রকারান্তরে রাধাকেই অপমান করার নামান্তর।